สุดทางที่บางปะกง จีพีเอสพาหลง 6ล้อวิ่งจากกทม.เจอซอยตัน คว่ำบาดเจ็บ20
ขบวนรถหกล้อ 3 คัน บรรทุกคนงานต่างด้าวจากกทม.ไปส่งโรงงานที่สมุทรปราการ คันที่ขับนำหน้าใช้จีพีเอสนำทาง ปรากฏว่าพาหลงมาถึงเส้นเลียบมอเตอร์เวย์ สุดท้ายไปเจอทางตัน ต้องเลี้ยวกลับ มีคันหนึ่งปีนขอบทางพลิกคว่ำ คนงานเขมรบาดเจ็บเล็กน้อยกว่า 20 คน,เมื่อเวลา 14.00 น. วันที่ 4 ก.ย. 60 พ.ต.ท.บุญสฤษฎ์ ช่วยชู สว.(สอบสวน) สภ.บางปะกง จ.ฉะเชิงเทรา พร้อมหน่วยกู้ภัยฉะเชิงเทรา ตรวจสอบเหตุบรรทุกหกล้อคนงานพลิกคว่ำ บนเส้นทางถนนเลียบมอเตอร์เวย์ กม.43 ขาเข้ากทม. หมู่ 10 ต.บางวัว อ.บางปะกง,พบรถบรรทุกหกล้อ อีซูซุ สีขาว ทะเบียน 83-0168 บุรีรัมย์ พลิกคว่ำตะแคงลงข้างทาง ทำให้คนงานสัญชาติกัมพูชากว่า 20 คนได้รับบาดเจ็บเล็กน้อย ช่วยกันพยุงกันไปขึ้นรถบรรทุกหกล้อที่ขับมาด้วยกันอีก 2 คัน ส่วนคนขับ ชื่อจ่าสิบเอกบวรนันท์ พรหมสวัสดิ์ อายุ 53 ปี ไม่ได้รับบาดเจ็บแต่อย่างใด,สอบสวนจ่าสิบเอกบวรนันท์ ให้การว่า กำลังนำคนงานสัญชาติกัมพูชาประมาณ 40 คน พร้อมของใช้ อุปกรณ์ ไปทำงานในโรงงานที่พื้นที่จ.สมุทรปราการ โดยมีรถบรรทุกหกล้อวิ่งมาด้วยกันรวม 3 คัน มีนายอาทิตย์ ใจกล้า อายุ 20 ปี เป็นคนขับนำหน้า โดยเปิดระบบจีพีเอสนำทางไปยังจุดหมาย แต่กลับพาหลงเข้ามาเส้นทางเลียบมอเตอร์เวย์ จนเจอทางตันไปต่อไม่ได้ กลับรถเพื่อจะหาทางไปยังจุดหมาย แต่ระหว่างขับมาถึงที่เกิดเหตุรถตนได้ตกขอบถนน ตนพยายามหักพวงมาลัยเพื่อให้กลับขึ้นมาบนถนน แต่รถเสียหลักพุ่งตกลงข้างทางแล้วพลิกคว่ำทันที,หลังตรวจที่เกิดเหตุแล้ว ทางตำรวจ สภ.บางปะกง ได้ถือโอกาสนำแรงงานต่างด้าวทั้งหมดไปตรวจเอกสารการทำงาน เพื่อทำประวัติต่อไป.
ขบวนรถหกล้อ 3 คัน บรรทุกคนงานต่างด้าวจากกทม.ไปส่งโรงงานที่สมุทรปราการ คันที่ขับนำหน้าใช้จีพีเอสนำทาง ปรากฏว่าพาหลงมาถึงเส้นเลียบมอเตอร์เวย์ สุดท้ายไปเจอทางตัน ต้องเลี้ยวกลับ มีคันหนึ่งปีนขอบทางพลิกคว่ำคนงานเขมรบาดเจ็บเล็กน้อย
จีพีเอส,จีพีเอสพาหลง,รถขนคนงานคว่ำ,เจอทางตัน,ฉะเชิงเทรา,ข่าวทั่วไป